CELEX: 52021DP0066
Language: el
Date: 2021-03-09 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 11ης Φεβρουαρίου 2021, για την τροποποίηση του κατ’ εξουσιοδότηση κανονισμού (ΕΕ) αριθ. 1222/2014 για τη συμπλήρωση της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά τα κανονιστικά τεχνικά πρότυπα για τον καθορισμό της μεθοδολογίας προσδιορισμού παγκόσμιων συστημικά σημαντικών ιδρυμάτων και τον καθορισμό υποκατηγοριών παγκόσμιων συστημικά σημαντικών ιδρυμάτων (C(2021)0772 — 2021/2561(DEA))

24.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 474/173
            
         
      P9_TA(2021)0066
      Απόφαση περί μη διατύπωσης αντίρρησης σε κατ’ εξουσιοδότηση πράξη: προσδιορισμός παγκόσμιων συστημικά σημαντικών ιδρυμάτων και καθορισμός υποκατηγοριών παγκόσμιων συστημικά σημαντικών ιδρυμάτων
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 11ης Φεβρουαρίου 2021, για την τροποποίηση του κατ’ εξουσιοδότηση κανονισμού (ΕΕ) αριθ. 1222/2014 για τη συμπλήρωση της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά τα κανονιστικά τεχνικά πρότυπα για τον καθορισμό της μεθοδολογίας προσδιορισμού παγκόσμιων συστημικά σημαντικών ιδρυμάτων και τον καθορισμό υποκατηγοριών παγκόσμιων συστημικά σημαντικών ιδρυμάτων (C(2021)0772 — 2021/2561(DEA))
      (2021/C 474/24)
      
         Το Ευρωπαϊκό Κοινοβούλιο,
      
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2021)0772),
               
            
                  —
               
               
                  έχοντας υπόψη την με ημερομηνία 18 Φεβρουαρίου 2021 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση στον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 4 Μαρτίου 2021 επιστολή της Επιτροπής Οικονομικής και Νομισματικής Πολιτικής προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (1) (οδηγία για τις κεφαλαιακές απαιτήσεις ή ΟΚΑ), και ιδίως το άρθρο 131 παράγραφος 18 και το άρθρο 149,
               
            
                  —
               
               
                  έχοντας υπόψη το σχέδιο δέσμης ρυθμιστικών τεχνικών προτύπων που υποβλήθηκε από την Ευρωπαϊκή Εποπτική Αρχή (Ευρωπαϊκή Αρχή Τραπεζών ή ΕΑΤ), στις 4 Νοεμβρίου 2020, σύμφωνα με το άρθρο 10 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (2),
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Οικονομικής και Νομισματικής Πολιτικής,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 9 Μαρτίου 2021,
               
            
                  A.
               
               
                  λαμβάνοντας υπόψη ότι η Επιτροπή της Βασιλείας για την τραπεζική εποπτεία (BCBS) δημοσίευσε αναθεωρημένη μεθοδολογία για την αξιολόγηση των παγκόσμιων συστημικά σημαντικών τραπεζών (G-SIB) τον Ιούλιο του 2018· λαμβάνοντας υπόψη ότι οι εν λόγω αλλαγές στη μεθοδολογία αξιολόγησης παγκόσμιων συστημικά σημαντικών τραπεζών θα πρέπει να αποτυπωθούν στον κατ’ εξουσιοδότηση κανονισμό (ΕΕ) αριθ. 1222/2014 της Επιτροπής (3)· λαμβάνοντας υπόψη ότι με την οδηγία (ΕΕ) 2019/878 του Ευρωπαϊκού Κοινοβουλίου και του Συμβουλίου (4) τροποποιήθηκε το άρθρο 131 της ΟΚΑ και ότι οι εν λόγω αλλαγές θα πρέπει επίσης να αντικατοπτρίζονται στον κατ’ εξουσιοδότηση κανονισμό (ΕΕ) αριθ. 1222/2014·
               
            
                  B.
               
               
                  λαμβάνοντας υπόψη ότι οι τροποποιήσεις της ΟΚΑ τέθηκαν σε εφαρμογή στις 29 Δεκεμβρίου 2020, αλλά δεν ορίζουν προθεσμία για την υποβολή της τροποποιητικής κατ’ εξουσιοδότηση πράξης· λαμβάνοντας υπόψη ότι η ΕΑΤ υπέβαλε στην Επιτροπή σχέδιο τροποποίησης των ρυθμιστικών τεχνικών προτύπων στις 4 Νοεμβρίου 2020· λαμβάνοντας υπόψη ότι στόχος της Επιτροπής είναι να εφαρμοστεί αυτή η πρόσθετη μεθοδολογία της ΕΕ, που προσδιορίζεται στο σχέδιο τροποποίησης των ρυθμιστικών τεχνικών προτύπων, ήδη κατά την ετήσια διαδικασία χαρακτηρισμού παγκόσμιων συστημικά σημαντικών ιδρυμάτων (G-SII, το αντίστοιχο των G-SIB στην Ένωση) για το 2021, η οποία θα δρομολογηθεί από την ΕΑΤ τον Απρίλιο του 2021 (με βάση τα δεδομένα στο τέλος του 2020) και θα ολοκληρωθεί τον Νοέμβριο του 2021·
               
            
                  Γ.
               
               
                  λαμβάνοντας υπόψη ότι ο κατ’ εξουσιοδότηση κανονισμός θα πρέπει να τεθεί σε ισχύ επειγόντως, προκειμένου να διασφαλιστεί ο στόχος της Επιτροπής να καταστεί δυνατή η εφαρμογή της πρόσθετης μεθοδολογίας της ΕΕ στην πρώτη διαδικασία G-SII που θα πραγματοποιηθεί σύμφωνα με την τροποποιημένη ΟΚΑ, δηλαδή τη διαδικασία του 2021· λαμβάνοντας υπόψη ότι, προκειμένου να υπάρξει ασφάλεια δικαίου για τη διαδικασία που αρχίζει τον Απρίλιο του 2021, ο τροποποιητικός κατ’ εξουσιοδότηση κανονισμός θα πρέπει να τεθεί σε ισχύ έως την ημερομηνία αυτή·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 176 της 27.6.2013, σ. 338.
      
         (2)  ΕΕ L 331 της 15.12.2010, σ. 12.
      
         (3)  Κατ’ εξουσιοδότηση κανονισμός (ΕΕ) αριθ. 1222/2014 της Επιτροπής, της 8ης Οκτωβρίου 2014, για τη συμπλήρωση της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά τα κανονιστικά τεχνικά πρότυπα για τον καθορισμό της μεθοδολογίας προσδιορισμού παγκόσμιων συστημικά σημαντικών ιδρυμάτων και τον καθορισμό υποκατηγοριών παγκόσμιων συστημικά σημαντικών ιδρυμάτων (ΕΕ L 330 της 15.11.2014, σ. 27).
      
         (4)  Οδηγία (ΕΕ) 2019/878 του Ευρωπαϊκού Κοινοβουλίου και του Συμβουλίου, της 20ής Μαΐου 2019, για την τροποποίηση της οδηγίας 2013/36/ΕΕ όσον αφορά τις εξαιρούμενες οντότητες, τις χρηματοδοτικές εταιρείες συμμετοχών, τις μεικτές χρηματοοικονομικές εταιρείες συμμετοχών, τις αποδοχές, τα μέτρα και τις εξουσίες εποπτείας και τα μέτρα διατήρησης κεφαλαίου (ΕΕ L 150 της 7.6.2019, σ. 253).